มีอาการเจ็บแน่นที่หน้าอก แต่ไม่ถึงกับร้าวไปถึงแขนหรือหลังไหล่ และหายใจไม่สุด รวมถึงอาการเวียนหัว มีปวดหัวบ้างบางครั้ง ไปตรวจและพบว่ามีความดันสูง (175/100++) ได้รับยาลดความดัน หลังจาก 2 เดือน ความดันตอนนี้ก็ปรกติแล้ว แต่อาการเจ็บแน่นที่หน้าอก เวียนหัว และหายใจไม่สะดวกหรือไม่สุด ยังไม่หาย ให้ยา Dimenhydrinate 50 mg ไว้กินเวลาเวียนหัว อยากทราบว่าอาการเจ็บแน่นหน้าอกนี้ เป็นการอาการของโรคใดได้บ้าง ตอนนี้ผมอายุ 61 ปี (เป็นโควิด-19 ตอนต้นเดือน พ.ย. ได้รับยา ฟาวิฯ หลังจากหายจากโควิดเป็นต้นมา ก็เกิดอาการตามที่ได้แจ้งไว้ ไม่ทราบว่าเป็นอาการ Long Covid หรือเปล่า แต่ที่ไปตรวจไม่ได้บอกกว่าเป็น Long Covid ผมไม่เคยได้รับวัคซีนโควิด)
สวัสดีค่ะงานอาการหายใจเข้าแล้วรู้สึกไม่สุด เวียนศีรษะ ปวดหัวบางครั้ง และตอนนี้เริ่มเจ็บแน่นที่หน้าอก อาจเกิดมาจาก อาการปวดจากกล้ามเนื้อที่หน้าอก กรดไหลย้อนทำให้แสบร้อนกลางอก ความผิดปกติในปอดหรือหัวใจ ซึ่งถ้าเกี่ยวกับหัวใจมักแน่นอกแบบตื้อๆเหมือนมีของหนักมาทับ ถ้าเกี่ยวกับการติดเชื้อในปอดอาจมีไข้ไอร่วมด้วย ถ้าไม่ใช่สาเหตุทางกาย อาจเกี่ยวกับการตอบสนองของร่างกายต่อความเครียด ความกังวล เป็นต้นโดยอาการของ long covid นั้น คือมีอาการเป็นภาวะที่หายป่วยจากการติดเชื้อโควิด-19 แล้ว แต่ยังคงพบอาการผิดปกติจากโรคอยู่เช่นหายใจไม่อิ่ม ไม่มีสมาธิ อ่อนเพลีย ไอ มีเสมหะ ปวดกล้ามเนื้อ ปวดข้อ ปวดศีรษะ เจ็บหน้าอก พูดลำบาก มีไข้ จมูกไม่ได้กลิ่น กินอาหารไม่รู้รส ปวดท้อง ท้องเสีย อาเจียน โดยภาวะนี้สามารถเกิดได้กับผู้ที่เคยป่วยเป็นโรคโควิด-19 ทุกคน ทั้งผู้ที่เคยป่วยขั้นรุนแรงและไม่รุนแรง มักเป็นติดต่อกันเกิน 3 เดือนขึ้นไปจากที่กล่าวมา ก็มีโอกาสเป็นไปได้ แต่ต้องได้รับการตรวจเพิ่มเติม หาสาเหตุอื่นๆก่อนว่าไม่มีสาเหตุอื่นที่มาอธิบายในตอนนี้ ควรพักผ่อนให้เพียงพอ กินยาบรรเทาอาการเรื่องเวียนศีรษะ ปวดศีรษะได้ แต่ถ้ายังมีอาการมากขึ้น เจ็บแน่นหน้าอกขณะออกแรง หรือขณะพัก หายใจไม่สะดวก จนต้องหยุดทำอะไรกะทันหัน ควรรีบไปพบแพทย์